BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

OPĆINA VOGOŠĆA

OPĆINSKI NAČELNIK

Inspektorat

Broj:06-04-31/26

Vogošća, 16.01.2026.g.

**OPĆINSKO VIJEĆE**

**VOGOŠĆA**

**PREDMET: Odgovor na vijećničku inicijativu br 13/4**

Na 13. redovnoj sjednici Općinskog vijeća Vogošća vijećnik **Ćamil Cvrk** **(u ime Kluba vijećnika DF)** pokrenuo je sljedeću inicijativu:

**13/4.** Pokrećem inicijativu za inspekcijki nadzor i sanaciju neadekvatno izvedenih radova u ulici Donja Jošanica 1 (od broja 4 do 180).

Obrazloženje:

U ime građana ulice Donja Jošanica 1, od kućnog broja 4 do 180, podnosim inicijativu za hitan inspekcijski nadzor i sanaciju kolovoza nakon radova koje je vršila Elektroprivreda BiH, a koji su se odnosili na polaganje elektro-kablova duž navedene ulice. Nakon završetka radova, kolovoz je djelimično saniran i asfaltiran, međutim sanacija je izvedena neadekvatno i nekvalitetno. Asfalt je u kratkom roku ulegao, pojavile su se neravnine, udarne rupe i oštećenja, što otežava normalno odvijanje saobraćaja i predstavlja rizik za vozila i pješake. S obzirom na to da se radi o dužem potezu ulice i da je stanje kolovoza svakim danom sve lošije, smatramo da je neophodno:

1. Da nadležna općinska inspekcija izađe na teren, utvrdi činjenično stanje i odgovornost izvođača radova;
2. Da se utvrdi da li su radovi i sanacija izvršeni u skladu sa tehničkim standardima i uslovima izdatim u odobrenju za izvođenje radova;
3. Da se naloži izvođaču radova da izvrši kvalitetnu i trajnu sanaciju kolovoza, vraćajući saobraćajnicu u prvobitno stanje ili odgovarajuće stanje.

Naglašavamo da je navedena ulica frekventna i da ovakvo stanje direktno utiče na sigurnost saobraćaja i kvalitet života stanovnika ovog dijela općine. Molimo nadležne službe da ovu inicijativu razmotre i u skladu sa svojim ovlaštenjima poduzmu potrebne mjere.

ODGOVOR:

Predmetne radove na terenu je izvela JP Elektroprivreda Bosne i Hercegovine d.d. Sarajevo putem svog podizvođača, a na osnovu odobrenja za građenje broj 05-19-199/24 od 10.07.2025.godine i odobrenja za prokopavanje javne površine broj 07-19-2405/25 od 22.07.2025.godine. Pokrenut je inspekcijski postupak vezano za vršenje popravke saniranog prokopa u skladu sa **Odlukom o uslovima i načinu prokopavanja javnih površina na području Kantona Sarajevo (Službene novine KS 16/04, 22/05 i 30/08), te će sanacija prokopa biti izvršena čim se za to steknu uslovi na terenu.**

|  |  |
| --- | --- |
|  | **URBANISTIČKO-GRAĐEVINSKI INSPEKTOR**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Lamija Halilović-Čomaga, MA- dipl.ing.arh.** |