BOSNA I HERCEGOVINA

FEDERACIJA BOSNE I HERCEGOVINE

KANTON SARAJEVO

OPĆINA VOGOŠĆA

OPĆINSKI NAČELNIK

Inspektorat

Broj:06-04-31/26

Vogošća, 16.01.2026.g.

**OPĆINSKO VIJEĆE**

**VOGOŠĆA**

**PREDMET: Mišljenje na vijećničku inicijativu br 13/6**

Na 13. redovnoj sjednici Općinskog vijeća Vogošća Vijećnica **Karović Amra (u ime Kluba vijećnika SDP)** pokrenula je slijedeću inicijativu:

**13/6.** Pokrećem inicijativu da se očisti i uredi prostor iza vrtića Amel i Nur u ulici Tome Mendeša.

Obrazloženje:

Pomenuti prostor iza vrtića koji se nalazi između parcela koje se obrađuju i zasijavaju, prema ulici 24.juni, nalazi se šiblje, nisko rastinje i više rastinje, koje već stvara uvjete za razmnožavanje i stanište štetočina. Zbog uslova kakvi jesu, zapaženi su i lošiji higijenski uvjeti, jer se gomila komunalni otpad. Put koji su napravili građani, odnosno prečica koja spaja ulicu 24. juni i Tome Mendeša u ljetnim mjesecima je skoro nemoguća za proći. Uređenjem i kultivisanjem zelenih površina stvaramo ljepše i zdravije uslove za život. Fotografija u prilogu.

ODGOVOR:

Uvidom u katastarski operat je konstatovano da se radi o javnoj površini, odnosno parceli koja je u vlasništvu Općine Vogošća i čija je krajnja namjena izgradnja osnovne škole na Rosuljama u skladu sa odobrenjem za građenje i projektnom dokumentacijom. Obzirom da se predmetna šetnica trenutno koristi kao pješačka staza prema vrtiću, proslijedit ćemo vašu inicijativu KJKP Park d.o.o. radi poduzimanja aktivnosti u njihovoj nadležnosti do privođenja predmetne lokacije krajnjoj namjeni.

|  |  |
| --- | --- |
|  | **URBANISTIČKO- GRAĐEVINSKI**  **INSPEKTOR**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  **Lamija Halilović-Čomaga, MA- dipl.ing.arh.** |